Publication: Magyar Közlöny
Issue: MK-2003-42 (Year: 2003, Number: 42)
Era: 1990-2004
Section: 10. számú melléklet a 44/2003. (IV. 26.) FVM rendelethez
Paragraph Index: 1737

5. A vizsgálat végrehajtása Mérjünk be 10 g mintát 1 mg pontossággal, és tegyük egy 200 cm3-es mérõlombikba. Adjunk hozzá 100 cm3 desztillált vizet és rázassuk 30 percig. Adjunk hozzá 50 cm3 triklórecetsavat (3.1.), töltsük jelre vízzel, rázzuk össze erõteljesen és szûrjük redõs szûrõn. Vegyünk a tiszta szûrletbõl megfelelõ mennyiségû illékony nitrogénbázist tartalmazó részt (általában 100 cm3 megfelelõ). Hígítsuk 200 cm3-re, adjunk hozzá 2 g magnézium-oxidot (3.2.). Az oldatnak lakmuszpapírral lúgos kémhatást kell mutatnia, ellenkezõ esetben adjunk még hozzá magnéziumoxidot. Desztilláljunk az oldat 150 cm3-ét Kjeldahl készülékbõl és a desztillátumot egy Erlenmayer lombikba gyûjtsük, amelybe elõzetesen pontosan bemértünk 25–50 cm3 közötti térfogatú 0,1N kénsav oldatot. A desztillálás során kerüljük el a túlhevülést úgy a desztilláló, mint a szedõ edénynél. Forraljuk a kénsavas oldatot két percig, hûtsük le és titráljuk vissza a kénsav fölöslegét 0,1N nátriumhidroxid oldattal, metilvörös indikátor (3.6.) mellett. Vakpróbát is végezzünk hasonló módon, csak vizsgálandó minta nélkül.

Source: https://magyarkozlony.hu/hivatalos-lapok/69b88ec8e02037a8d3637eee652ef17e0ba2ad2b/dokumentumok/e4451c379dbc96be3daac423580de092693182bb/letoltes